VIDEO: auto za 470 € porazí monopost F1!
Monoposty F1 sú svätým grálom všetkých milovníkov rýchlych kolies. Iste, tí, ktorí sledujú F1 už dlhé roky budú iste namiestať, že zlatá éra 12 valcových monopostov F1 bola lepšia, niekto povie že nedá dopustiť na V10, V8 a že dnešné motory V6 sú len bzučiace kosačky. Kto počul zvuk F1 naživo bol možno mierne sklamaný, no rýchlosť týchto monopostov, prípadne šialený brzdný výkon dych vezme každému. No predsa len existuje auto, ktoré si môže dovoliť takmer každý, ktoré F1 dokáže poraziť.
VIDEO: auto za 470 €...
Auto-moto zaujímavosti
Formula proti formule
YouTube kanál Carwow prináša množstvo zaujímavostí. Medzi ne patria aj súboje v šprinte a jeden mimoriadne netradičný má vskutku nečakaného víťaza. Je ním diaľkovo ovládané auto. Ide o model Arrma Limitless, ktorý sa postavil proti monopostu tímu Red Bull RB7, s ktorým Sebastian Vettel získal v roku 2011 svoj druhý titul majstra sveta.
Model Arrma Limitless nie je hocaké auto na diaľkové ovládanie. Dá sa zakúpiť za necelých 500 €, vhodné je však len pre skúsených modelárov, ktorí vedia čo chcú. Je tu totiž možnosť dať si pohonnú jednotku, akú dokáže modelár zohnať, alebo si zostrojiť. Model sa postavil na štart pretokov na štvrť míle, na 400 metrov s naozaj zdatnými súpermi. Tým prvým bol už spomínaný monopost F1, druhý bol nemenej zaujímavý, šlo o Teslu Model S Plaid, šialene výkonný elektromobil. Nuž a výsledky boli naozaj mimoriadne šokujúce. Arrma Limitless, malý model auta vyšiel zo súboja ako víťaz s výsledkom 8,6 sekundy. Na druhom mieste skončila Tesla Model S Plaid s časom 9,2 sekundy a monopost F1 to dal za 9,5 sekundy. Naozaj extrémne zaujímavé výsledky, dá sa povedať, že auto za necelých 500 € porazilo F1. Čo na tom, že sa v tom aute odvezie tak maximálne andulka. Veď presvedčte sa o výsledku na vlastné oči sami.
Zdroj: youtube.com
Zdroj: youtube.com
Zdroj foto: youtube.com